યંગેસ્ટ કેપ્ટનની વાત કરીએ તો 25 માર્ચ 1889માં સાઉથ આફ્રિકા સામે રમાયેલી મેચમાં ઇંગ્લેન્ડની ટીમે 23 વર્ષીય મોન્ટી બાઉડેનની આગેવાનીમાં મેચ જીતી હતી. 25 જૂન 2007ના રોજ શ્રીલંકા સામેની મેચમાં 22 વર્ષની ઉંમરે મોહમ્મદ અશરફુલને બાંગ્લાદેશ ક્રિકેટ ટીમનો કેપ્ટન બનાવવામાં આવ્યો હતો, જો કે બાંગ્લાદેશ આ મેચ હારી ગયું હતું. 27 ફેબ્રુઆરી 1980ના રોજ ઓસ્ટ્રેલિયા સામેની મેચમાં 22 વર્ષીય જાવેદ મિયાંદાદને પાકિસ્તાની ટીમની કપ્તાની સોંપવામાં આવી હતી. 22 વર્ષની ઉંમરે શકિબ અલ હસન પણ બાંગ્લાદેશની ટીમનો કેપ્ટન બન્યો હતો, ઉપરાંત ગ્રેમ સ્મિથ પણ 22 વર્ષની ઉંમરે સાઉથ આફ્રિકન ટીમનો કેપ્ટન બન્યો હતો. જો કે 19 વર્ષની ઉંમરે કપ્તાની સંભાળવાનો મોકો મેળવનાર એકમાત્ર રાશિદ ખાન જ છે.